|  |  |  |  |
| --- | --- | --- | --- |
| |  |  | | --- | --- | | Kan frit distribueres  Godkendt | **Aalborg Universitet**  Selma Lagerløfs Vej 249 9260 Gistrup  **Sagsbehandler:**  Majken Nørgaard  Telefon: 9940 7602  E-mail: mno@hst.aau.dk | | |
| Referat af 2. semestergruppemøde for Sundhedsteknologi 2. semester bachelor den 7. maj 2024 |

**Deltagere: Repræsentanter fra gr: 1, 2, 3, 4, 5, 6,**

**Semesterkoordinator: Dan S. K. (vikar for Jakob Lund Dideriksen)  
Studiesekretær og referent: Majken Nørgaard**

**Øvrige deltagere:**

**Afbud: Jakob Lund Dideriksen**

**Dagsorden**

1. Godkendelse af dagsorden
2. Velkommen til semestergruppemøde og generelle meddelelser
3. Opfølgning på statusseminar
4. Studiemiljø (f.eks. studiearbejdspladser, lokaler, bookingsystem, kommunikation med ansatte)
5. Semestret (svarer virkeligheden til semesterbeskrivelsen?)
6. Kursusevaluering
   1. Videnskabsteori og metode
   2. Elektrofysiologi i teori og praksis
   3. Calculus
7. Projektstatus
8. Eventuelt

**Ad 1. Godkendelse af dagsorden**

* Godkendt.

**Ad 2. Velkommen til semestergruppemøde og generelle meddelelser**

* Sygemelding af tidligere semesterkoordinator samt underviser Jakob, Dan S. Karbing træder til som semesterkoordinator fra nu af.
* Barsel til Maciej.
* Sygemelding af Steffen Frahm.
* Vedr. kursuseksamen, så er opgavesættene er lavet af underviserne selv, så det er i tråd med undervisningen. Underviserne har også udarbejdet rettevejledning.

**Ad 3. Opfølgning på statusseminar**

* Parringen af grupper var gode, sammensat ud fra projektemnerne.
* Formatet: Det var svært for de studerende at få alt info med fra opgaven, ind i den rapport som opponentgruppen skulle have. De studerende spurgte om det kunne være en mulighed at man kunne aflevere en større rapport til opponentgruppen eller måtte præcisere specifikt hvor man gerne ville have feedback ud fra det fremsendte materiale.
  + Nuværende semesterkoordinator svarer at det er en balance mellem nok tekst til at kunne give fyldestgørende feedback men også at undgå at overbebyrde hinanden. Det er også muligt at fokusere sin præsentation på at supplere det delte skriftlige materiale.
* Tidligere semesterkoordinator var til stede uden vejledere, det oplevede de studerende som mere misvisende end vejledende. Semesterkoordinatoren var selv vejleder for nogle af grupperne og der blev derfor oplevet at disse grupper havde mulighed for bedre sparring til seminaret, end de grupper uden vejleder. De studerende ville gerne have haft sine vejledere med.   
  De studerende var ikke orienteret om, at der ikke ville være vejledere med og blev derfor meget overrasket over at det kun var semesterkoordinator som deltog.
  + Nuværende semesterkoordinator svarer tilbage at det er en model som anvendes på flere andre semestre og med god virkning. At de studerende skal fokusere mere på selve snakken og vidensdelingen ved seminaret fremfor om det er korrekt det man fremlægger.

**Ad 4. Studiemiljø (f.eks. studiearbejdspladser, lokaler, bookingsystem, kommunikation med ansatte)**

* Nuværende semesterkoordinator gennemgår den nye oversigt der er sendt ud omkring prioriterede tiltag i forhold til forbedringer af studiemiljø.
* Laboratoriet til ST er ofte i brug af andre ikke ST’ere, også selvom det egentlig ikke er booket. Nuværende semesterkoordinator har noteret det og vil tage det med videre.
* Grupperummene er ofte meget bookede og det er svært at booke på forhånd (max en uge i forvejen). Der er et max antal timer man som gruppe kan booke frem i tiden, så derfor kan det være svært for de studerende at være på forkant.   
  De åbne studiemiljøer er meget larmende og de studerende vælger derfor at bruge grupperummene. Opfordres til at melde det ind i Appen Building support, da der er en aftale om at gulvmaskinen skal køre inden kl. 10.00.
* En enkelt dag med lugtgener af gas. Opfordres til at melde ind og orientere da der helst ikke skal være gas lækager.
* En pivende lyd i hele bygning 11, tæt på ST-lab. Opfordres til at melde det ind.
* Dårlig WIFI i bygning 11, der er ikke nogen forbindelse. Meld ind til IT-support.
* Grupperummene, stadig dårlig udluftning. Opfordres til at melde ind.
* Fællesaktiviteter: De studerende oplever at der mangler tiltag. De ønsker flere arrangementer. Der opfordres til at de studerende selv danner et ”fest-råd”.
* Hoveddøren/svingdøren er meget langsom.

**Ad 5. Semestret (svarer virkeligheden til semesterbeskrivelsen?)**

* + Det var rigtig godt med gennemgang af semesterbeskrivelsen på det ene kursus, de studerende følte sig godt orienteret. Det ville de ønske at det blev gjort på de resterende kurser.
  + Kursusgangene har passet til projektet, så de studerende har kunnet det de skulle i forhold til projektet. Ros til skemalægningen.

**Ad 6. Kursusevaluering**

* + **Videnskabsteori og metoder**
* Fungerede godt at underviser til hver gang gennemgik det/de læringsmål som undervisningen tog udgangspunkt i.
* De studerende konkluderede selv at de kunne blive bedre til at være aktivt deltagende på kurset.

* + **Elektrofysiologi i teori og praksis**
* Det virkede rigtig godt for de studerende med:
  + Videomateriale har været godt, fordi det forbereder de studerende godt til det de selv skal igennem. De føler sig godt guidet.
  + En læseguide om hvad de studerende skal lægge vægt på.
  + At løsningerne blev lagt op.
* De studerende ønskede at den ene underviser skrev flere gode pointer op på slidsene, men underviseren har selv sagt at han netop ikke skriver de gode pointer ned fordi de studerende ikke blot skal kunne læse sig frem uden at deltage i undervisningen.
* En enkelt gruppe har haft det svært ved kurset, de har søgt hjælp ved underviseren som kommenterer at de studerende er nødt til at komme til undervisningen for at kunne få fuldt udbytte.
  + Nuværende semesterkoordinator opfordrer altid til at komme til undervisningen og støtter op omkring udmeldingen fra underviseren omkring vejledning i uanede mængder desværre ikke er en mulighed.
* De studerende føler som ved sidste semestergruppemøde, at der er meget pres på dette kursus og særligt i starten.   
  De ville stadig ønske at der havde været en hjælpelærer, evt fra de øvre semestre.
* En enkelt gruppe har haft en forkert sensor, som ikke har kunne ombyttes fordi underviseren ikke er her. Gruppen har brugt lang tid på at sætte sig ind i hvordan denne virker. Det har påvirket projektarbejdet.
  + Dette følges op på af nuværende semesterkoordinator så lignende situationer undgås fremadrettet.
* En enkelt gruppe havde haft svært ved at få adgang til andet udstyr, da de var kommet sent igang med at anskaffe det. Det havde ledt til forsinkelse men er nu rettet op på.
* ETP work-shop i dag d. 7/5-24 som er arrangeret af ST-rådet. Opfordres til at komme, der vil være gratis aftensmad.
* **Calculus**
* Fungerer godt med work-shops, som danner grundlag for eksamen.
* Video undervisningen er ikke i bedste kvalitet, det går for hurtigt og håndskriften er svært at tyde. Foretrækker slides/noter med maskinskrevet skrift
* Foretrækker den fysiske undervisning – underviseren er dog til rådighed ved opgaveregningen.
* Grupperummene er ikke booket til selve undervisningen, men kun til opgaveregningen. Det vil de studerende gerne have så de kunne sidde sammen og se videoerne.
* De studerende føler stadig, som ved første semestergruppemøde, at videoerne ikke er specifikt til ST, og de går fortsat over tid. De ville fortsat ønske at videoerne er mere målrettet til dem samt opdateret. De mener at videoerne er fra 2020.

**Ad 7. Projektevaluering**

* En enkelt gruppe har gerne ville have mere specifik vejledning omkring deres eksperiment, hvilket har gjort dem usikre på projektet. Vejleder giver dog god feedback på konkrete spørgsmål.,
  + der kommenteres fra nuværende semesterkoordinator, at det er okay at føle usikkerhed og at de med fordel kan forsøge at finde roen i det. Man kan godt komme ud med at have nået de læringsmål man skal, selv om ens forsøg ikke er perfekt.
* En anden gruppe har haft lidt samarbejdsvanskeligheder og er reduceret pga. udmeldelser, vejlederen har været involveret, gruppen føler sig dog fortsat udfordret.   
  Der er kommet en ny vejleder nu og gruppen mener de er et bedre sted nu, i forhold til projektet. Gruppen er tidspresset, det anerkendes fra nuværende semesterkoordinator og de opfordres derfor til at prioritere opgaverne og acceptere at der har været bump på vejen.
* En gruppe har haft udfordringer med deres projektemne (fra projektforslagene) hvor det fysiologiske signal projektet omhandler, passer ringe til det udleverede udstyrs måle-område (kræver forstærkning af signalet). Det har påvirket projektarbejdet. Deres dataanalyse er dog OK, det er blot meget små tal de har. De foreslår at man sikrer sig at de projektforslag man får, passer med ind i det udstyr som er til rådighed.
* En enkelt gruppe har haft en forkert sensor, som ikke har kunne ombyttes fordi underviseren ikke er her. Gruppen har brugt lang tid på at sætte sig ind i hvordan denne virker. Det har påvirket gruppearbejdet.
  + Dette følges op på af nuværende semesterkoordinator så lignende situationer undgås fremadrettet.
* Alle grupper var herudover ved at være færdige med deres eksperimenter og i gang med dataanalyse.

**Ad 8. Eventuelt**

De studerende ville meget gerne have haft informationer om de sygemeldinger der er, både undervisere og semesterkoordinator. Nogle studerende oplevede at det blev dem, som utilsigtet videregav information til medstuderende og andre undervisere om sygemelding når de rakte ud efter sparring og hjælp, og de havde foretrukket at informationen var kommet fra centralt hold.

* Nuværende semesterkoordinator svarer at det er forventeligt lige omkring at sygemelding at der kan gå lidt tid før alle er opdaterede, men at det vil blive fulgt op på, om det er muligt at orientere bredt i lignende sager fremadrettet.